Дух в броня

Дух в броня (на японски: 攻殻機動隊 Кокаку Кидотай) е научнофантастична поредица от манга, книги, анимационни филми, анимационни сериали и телевизионни филми, както и предстоящ през 2017 г. игрален филм. Оригинално поредицата е създадена от японския художник на манга Масамуне Широу през 1990 – 1991 година. Както книгите, така и кино и телевизионните издания са придобили глобален култов статус в жанра фантастика и по-специално киберпънк.
Оригиналното японско наименование на японски е Дух в бронята: Мобилен полицейски отряд за борба с безредици, (Кокаку Кидотай, 攻殻機動隊). Заглавието идва от една от основните идеи в сюжета на поредицата. През XXI век кибернетизацията на хората, особено в Япония, е силно напреднала. По същество населението е киборги с кибернетични мозъци, всеки със свой „дух“ така както човешкият индивид разполага със свое уникално съзнание. Мобилен полицейски отряд за борба с безредици е директна заемка от названието на специализираните полицейски подразделения в съвременната японска полиция (Kidō-tai, 機動隊 (превеждани на английски като Riot Police Units, Полицейски подразделения за [борба с] безредици).
Поредицата в своите разнообразни хартиени и визуални издания е изключително многопластова и това създава сериозни трудности за вкарването ѝ в конкретни жанрови стилове. Преди всичко „Дух в броня“ е полицейски процедурен екшън, в който служителите на специален криминален и противотерористичен отряд се борят с различни особено тежки проявления на организирана престъпност. На този аспект на поредицата наблягат двата сезона на телевизионния сериал (Ghost in the Shell: Stand Alone Complex, Ghost in the Shell: S.A.C. 2nd GIG), както и идейното им продължение като телевизионен филм (Ghost in the Shell: Stand Alone Complex − Solid State Society). Наред с това поредицата представлява и политически трилър, основно в анимационните филми за големия екран (оригиналният Ghost in the Shell, Ghost in the Shell 2: Innocence и Ghost in the Shell: The New Movie). В тях Отдел 9 се бори основно с враждебните действия срещу страната на чужди държави, разузнавателни организации и терористични групировки, подпомагани и от корумпирани държавни служители. В отделни моменти както в кинофилмите, така и в телевизионните сериали действието преминава в полето на военната, както и след-апокалиптичната научна фантастика. Манга изданията служат като основно вдъхновение за двете поредици, а създателят ѝ Масамуне Широу е пряк участник в реализирането на част от тях.
Наред с по-вълнуващите екшънови епизоди са засегнати (особено в кино-филмите) и не по-малко въздействащи дълбоко философски въпроси относно същността на човешкото у нас. В един свят, населен от андроиди, в който виртуалният „дух“ може да бъде прехвърлен чрез софтуерна операция от едно кибернетично тяло в друго, скъсвайки с безусловността на човешката смърт като край на съществуването, в свят, в който „духът“ може да се движи свободно в световния информационен масив, скъсвайки физическата връзка между тялото и съзнанието на индивида, дали човечеството, чието спасяване е вдъхновило тези процеси всъщност не е безвъзвратно изчезнало, заменяйки един биологичен вид с друг – кибернетичен.
Действието на поредицата се развива в средата на XXI век, в коренно различен от нашия свят, преживял апокалипсиса на ядрена Трета световна война и пълната разруха на високотехнологична конвенционална Четвърта световна война. Геополитическия световен ред е разместен из основи. Предишните глобални свръхсили са се сринали до нивото на раздирани от тежки вътрешни конфликти регионални играчи, радикални политически терористични движения, както и глобални престъпни синдикати набират сила. В този нов свят водеща роля заема Япония. Страната съумява да избегне тоталното унищожение в двете последователни световни войни чрез своя технологичен напредък, а в следвоенния свят тази нейна водеща роля се засилва допълнително, превръщайки я в политически, икономически и научен лидер и център на стабилност с програми за икономическа помощ на тежко засегнатите от войните региони и ролята на арбитър между враждуващите фракции.
Проследява се работата на членовете на Публична сигурност – Отдел 9, спецслужба, съставена от бивши военнослужещи и полицаи. В това вероятно бъдеще изчислителната техника се е развила до етап, в който много от хората имат кибернетични мозъци, позволяващи им да се свързват с различни информационни мрежи. Степента на кибернетичност варира от прости интерфейси до почти цялостна замяна на мозъка с изкуствени части. Към процеса могат да се добавят протези, което позволява на човек да стане киборг. Главният герой, майор Мотоко Кусанаги (лидер на екипа и дясна ръка на началника на Отдел 9 – Дайцуке Арамаки) става такъв киборг, след като претърпява инцидент като дете и се налага пълна замяна на тялото ѝ с протези. Биокибернетичната медицина възниква основно като средство за облекчаване на жертвите на военните конфликти, претърпели тежки травми в бойните действия, но кибернетичните протези бързо стават норма, обещаващи преодоляване на физическите ограничения на човешкия организъм. В това отношение Япония е световен лидер и това допринася до голяма степен за бързия ѝ икономически възход след войните. Високото ниво на кибернизиране прави мозъка податлив на нападения от хакери, като най-голямата опасност е от хора, умеещи да поемат контрол над човека.
Обществена сигурност – Отдел 9 (Public Security Section 9 (公安9課, Kōan Kyūka)) е елитна правоохранителна служба на подчинение на Министерството на вътрешните работи. В поредицата не се споменава за коя държава става въпрос, но множество елементи като имената, картата на страната, надписите, десния волан на автомобилите ясно насочват, че става дума за Япония. Отделът има особено елитен статус предвид естеството на своята работа, съществуването му не е оповестявано официално от правителството и тя разполага с изключително широки правомощия за наблюдение и изпълнение на операции. Статусът му е над полицейските служби и при работата си служителите му могат да упражняват пълен контрол върху полицейските служители на терен. Централата на отдела е в столицата Нюпорт Сити, построена върху пресушеното японско Вътрешно море Сето (между островите Хоншу, Кюшу и Шикоку, не е ясно дали са пресушени като последствие от Третата и Четвъртата световни войни или като правителствен проект след тях). Главните действащи лица са част от елитния контратерористичен отряд на отдела (и разполагат с широк набор от специализирана техника, апаратура и въоръжение) с изключение на Дайсуке Арамаки, който е самият шеф на Отдел 9.
Мангата (японски комикси) „Дух в броня“ е оригиналният източник за цялата поредица.
Издавана е в няколко книги от японската издателска къща Kodansha Ltd.:
Издавана е в няколко книги от японската издателска къща Kodansha Ltd.:
Сериалът вдъхновява Джуничи Фуджисаки, който написва по него три романа, издадени от японската издателска къща Tokuma Shoten Publishing Co., Ltd.:
Издавана е в няколко броя от японската издателска къща Kodansha Ltd.:
Оригиналният кинофилм допринася в най-голяма степен за култовия статус и световната популярност, която поредицата придобива:
Телевизионните произведения са също базирани на мангата, но предлагат по-различна сюжетна насока, отдалечавайки се от философската страна на поредицата и пресъздавайки една по-динамична полицейска екшън-поредица:
Кино и телевизионните филми вдъхновяват създаването на компютърни игри:
Филмът „Дух в броня“ (1995 г.) като най-яркият представител на поредицата, е забележително за своето време кинематографично постижение оставило дълбока следа сред множество режисьори, сценаристи и продуценти като Стивън Спилбърг и Джеймс Камерън, а без съмнение най-забележителното произведение, пряко вдъхновение от „Дух в Броня“ е трилогията Матрицата на Лана и Лили Уашовски, постигнала на свой ред култов статус.